b'\n_START_ARTICLE_\nEmonska hi\xc5\xa1a\n_START_PARAGRAPH_\nEmonska hi\xc5\xa1a (prej Jakopi\xc4\x8dev vrt) je arheolo\xc5\xa1ki park v Ljubljani na Mirju \xc5\xa1t. 4. Park je bil prenovljen v sklopu projekta \xc3\x89mona 2000 ter ob 2000-letnici obstoja rimske Ljubljane, ki jo bo mesto obele\xc5\xbeilo leta 2014. Za prenovo je skrbel Oddelek za kulturo Mestne ob\xc4\x8dine Ljubljana, izvajali pa Muzej in galerije mesta Ljubljane, Zavod za varstvo kulturne dedi\xc5\xa1\xc4\x8dine Slovenije - Obmo\xc4\x8dna enota Ljubljana ter Restavratorski center._NEWLINE_V letih 1963-1964 so potekala izkopavanja, ki so odkrila stanovanjsko zgradbo, ki je neko\xc4\x8d stala v mestu Emona ob koncu \xc4\x8detrtega in v za\xc4\x8detku petega stoletja. V hi\xc5\xa1i je verjetno stanovala premo\xc5\xbena dru\xc5\xbeina, saj je videti kakovostno stavbno opremo (tlaki, mozaik, ogrevanje). Glavni prostor je bila letna soba. Tlakovana je bila z dvobarvnim geometri\xc4\x8dnim mozaikom. Na drugi strani hodnika je bil vhod v zimsko sobo z ohranjenim sistemom hipokavstnega ogrevanja. Topel zrak je bil speljan iz kuri\xc5\xa1\xc4\x8da v sosednjem prostoru pod tlak zimske sobe, ogreval pa je tudi stene, ki so bile v ta namen zgrajene iz votlih zidakov. Stavba je imela priklju\xc4\x8dek na kanalizacijski sistem. Odpadna voda je odtekala po kanalih prekritih s kamni, v zbirni kanalizacijski kanal (kloako), ta pa je tekel pod bli\xc5\xbenjo cesto in vodil v Ljubljanico. _NEWLINE_Arheolo\xc5\xa1ki park je bil prvi\xc4\x8d odprt leta 1966, po obnovi pa leta 2012.'